Neuvoston direktiivi 86/587/ETY, annettu 18 päivänä marraskuuta 1986, terveyttä koskevista ongelmista yhteisön sisäisessä tuoreen lihan kaupassa annetun direktiivin 64/433/ETY liitteen I muuttamisesta



Virallinen lehti nro L 339 , 02/12/1986 s. 0026 - 0030

Suomenk. erityispainos Alue 3 Nide 22 s. 0078

Ruotsink. erityispainos Alue 3 Nide 22 s. 0078



NEUVOSTON DIREKTIIVI, annettu 18 päivänä marraskuuta 1986, terveyttä koskevista ongelmista yhteisön sisäisessä tuoreen lihan kaupassa annetun direktiivin 64/433/ETY liitteen I muuttamisesta (86/587/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna asetuksella (ETY) N:o 3768/85(2), ja erityisesti sen 12 artiklan, ottaa huomioon komission ehdotuksen, sekä katsoo, että teurastustekniikassa viime aikoina tapahtuneen kehityksen huomioon ottamiseksi olisi vahvistettava hygieniamääräykset, joiden mukaisesti mahat voidaan tyhjentää teurastustiloissa ilman vaaraa tuoreen lihan saastumisesta, ja on syytä laatia koonnelma post mortem -tarkastuksen säännöistä eri lajeihin kuuluvia teuraseläimiä varten, ON ANTANUT TÄMÄN DIREKTIIVIN: 1 artikla Muutetaan direktiivin 64/433/ETY liite I seuraavasti: 1) lisätään I luvun 13 kohdan c alakohdan ensimmäiseen luetelmakohtaan seuraava: "Erilliset tilat eivät kuitenkaan ole tarpeen, jos nämä mahoihin liittyvät toimet suoritetaan suljetulla mekaanisella laitteella, jossa on asianmukainen tuuletusjärjestelmä ja joka täyttää seuraavat vaatimukset: i) laitteet on asennettava ja sijoitettava siten, että suolet voidaan irrottaa mahasta sekä mahat tyhjentää ja puhdistaa hygieenisesti. Niiden on sijaittava erityisessä paikassa, joka on selvästi erotettu kaikesta paljaasta tuoreesta lihasta väliseinällä, joka ulottuu lattiasta vähintään kolmen metrin korkeuteen ja ympäröi aluetta, jossa nämä toimet suoritetaan; ii) koneen on oltava siten suunniteltu ja toimittava niin, että tuoreen lihan saastuminen estyy tehokkaasti; iii) ilmaimuri on asennettava ja sen on toimittava siten, että se poistaa hajut ja ehkäisee ilmateitse tapahtuvan saastumisen; iv) koneen on oltava varustettu laitteella, joka mahdollistaa jäteveden ja mahojen sisällön suljetun poiston viemärijärjestelmään; v) reitin, jota myöten mahat siirtyvät koneelle ja koneelta on oltava sekä selvästi erotettu että sijaittava etäällä muun tuoreen lihan kulkureitistä. Heti tyhjennyksen ja puhdistuksen jälkeen mahat on poistettava hygieenisesti; vi) muuta tuoretta lihaa käsittelevä henkilöstö ei saa käsitellä mahoja. Mahoja käsittelevä henkilöstö ei saa päästä käsittelemään muuta tuoretta lihaa.", 2) liitteen V luvun 25 kohdassa: a) korvataan ensimmäinen virke seuraavasti: "25. Eläimille on tehtävä ante mortem -tarkastus päivänä, jona ne tuodaan teurastamoon, tai ennen päivittäisen teurastuksen aloittamista." b) lisätään kaksi alakohtaa seuraavasti: "Teurastamon johtajan tai tämän edustajan on edistettävä ante mortem -tarkastuksen toimia ja erityisesti kaikkia tarpeellisina pidettyjä käsittelyjä. Kussakin teurastettavassa eläimessä on oltava tunnistusmerkki, jonka perusteella toimivaltainen viranomainen voi määrittää alkuperän.", 3) liitteen VI luvussa: a) lisätään 31 kohdan ensimmäisen loppuun seuraava: "31. ... sanotun kuitenkaan rajoittamatta 40 kohdan D alakohdan a alakohdan toisen virkkeen soveltamista."b) 32 kohdassa: - täydennetään kolmannen virkkeen loppu seuraavasti: "... ja kaikkia muita tarkastusta tai direktiivissä 86/469/ETY(1) säädettyjen tarkastusten suorittamista varten mahdollisesti tarvittavia eläimen osia. (1) EYVL N:o L 275, 26.9.1986, s. 36" - lisätään seuraava virke neljännen virkkeen jälkeen: "Jos peniksessä ei näy patologisia oireita tai vauriota, se voidaan kuitenkin heittää pois välittömästi." 4) liitteen VII luvussa korvataan 40 kohta seuraavasti: "40. Virkaeläinlääkärin on suoritettava erityisesti seuraavat toimet: A. Yli kuuden viikon ikäiset naudat a) pään ja kurkun silmämääräinen tarkastus; alaleuan, nieluntakaiset ja korvasylkirauhasen imusolmukkeet (Lnn. retropharyngiales, mandibulares ja parotidei) on viillettävä ja tutkittava. Ulommat puremalihakset, joihin on tehtävä kaksi alaleuan suuntaista viiltoa, sekä sisäpuoliset puremalihakset (sisäpuoliset siipimäiset lihakset), jotka viilletään samassa tasossa, on tutkittava. Suun ja nielun yksityiskohtaista silmämääräistä tarkastusta varten aiemmin irrotettu kieli on tarkastettava silmämääräisesti ja tunnusteltava. Tonsillat on poistettava; b) henkitorven tarkastus; keuhkojen ja ruokatorven silmämääräinen tarkastus ja tunnustelu. Keuhkotyven ja välikarsinan imusolmukkeet (Lnn. bifurcationes, eparteriales ja mediastinales) on viillettävä ja tutkittava. Henkitorvi ja keuhkoputkien päähaarat on avattava pituussuunnassa ja keuhkot on viillettävä niiden alimmassa kolmanneksessa kohtisuoraan keuhkoputkiin nähden; nämä viillot eivät ole tarpeen, jos keuhkoja ei saa käyttää ihmisravinnoksi; c) sydänpussin ja sydämen silmämääräinen tarkastus, kun sydän on viilletty pituussuunnassa siten, että viilto avaa kammiot ja läpäisee kammioiden väliseinän; d) pallean silmämääräinen tarkastus; e) maksaportin ja haiman imusolmukkeiden (Lnn. portales) sekä maksan silmämääräinen tarkastus ja tunnustelu; maksan viskeraalisen puolen ja häntälohkon tyven viiltäminen sappitiehyiden tutkimusta varten; haiman hermosolmujen tarkastus ja tunnustelu; f) ruuansulatuskanavan ja suoliliepeen sekä mahaimusolmukkeiden ja suoliliepeen imusolmukkeiden (Lnn. gastrici, mesenterici, craniales ja caudales) silmämääräinen tarkastus, mahaimusolmukkeiden ja suoliliepeen imusolmukkeiden tunnustelu ja tarvittaessa niiden viiltäminen; g) pernan silmämääräinen tarkastus ja tarvittaessa tunnustelu; h) munuaisten silmämääräinen tarkastus ja tarvittaessa munuaisten ja munuaisimusolmukkeiden (Lnn. renales) viiltäminen; i) keuhkopussin ja vatsakalvon silmämääräinen tarkastus; j) sukuelinten silmämääräinen tarkastus; k) utareiden ja utareimusolmukkeiden (Lnn. supramammarii) silmämääräinen tarkastus sekä tarvittaessa tunnustelu ja viiltäminen. Lehmien utareet on avattava pitkällä syvällä viillolla maitorauhasiin (Sinus lactiferes) ja utareimusolmukkeet on viillettävä, paitsi jos utareita ei käytetä ihmisravinnoksi. Edellä mainittuihin imusolmukkeisiin, jotka on viillettävä, tehdään järjestelmällisesti useita viiltoja, ja solmukkeet tarkastetaan. B. Alle kuuden viikon ikäiset vasikat a) pään ja kurkun silmämääräinen tarkastus. Nieluntakaiset imusolmukkeet (Lnn. retropharyngiales) on viillettävä ja tutkittava. Suu ja nielu on tutkittava ja kieli on tunnusteltava. Tonsillat on poistettava; b) keuhkojen, henkitorven ja ruokatorven silmämääräinen tarkastus; keuhkojen tunnustelu; keuhkotyven ja välikarsinan imusolmukkeet (Lnn. bifurcationes, eparteriales ja mediastinales) on viillettävä ja tutkittava. Henkitorvi ja keuhkoputkien päähaarat on avattava pituussuunnassa ja keuhkot on viillettävä niiden alimmassa kolmanneksessa kohtisuoraan keuhkoputkiin nähden; nämä viillot eivät ole tarpeen, jos keuhkoja ei saa käyttää ihmisravinnoksi; c) sydänpussin ja sydämen silmämääräinen tarkastus, kun sydän on viilletty pituussuunnassa siten, että viilto avaa kammiot ja läpäisee kammioiden väliseinän; d) pallean silmämääräinen tarkastus; e) maksaportin ja haiman imusolmukkeiden (lnn. portales) sekä maksan silmämääräinen tarkastus; maksan ja sen imusolmukkeiden tunnustelu ja tarvittaessa viiltäminen; f) ruuansulatuskanavan, suoliliepeen sekä mahaimusolmukkeiden ja suoliliepeen imusolmukkeiden (Lnn. gastrici, mesenterici, craniales ja caudales) silmämääräinen tarkastus, mahaimusolmukkeiden ja suoliliepeen imusolmukkeiden tunnustelu ja tarvittaessa niiden viiltäminen; g) pernan silmämääräinen tarkastus ja tarvittaessa sen tunnustelu; h) munuaisten silmämääräinen tarkastus; tarvittaessa munuaisten ja munuaisimusolmukkeiden (Lnn. renales) viiltäminen; i) keuhkopussin ja vatsakalvon silmämääräinen tarkastus; j) navan alueen ja nivelten silmämääräinen tarkastus ja tunnustelu; navan alue on viillettävä ja nivelet avattava, jos on aihetta epäilyyn. Nivelneste on tutkittava. C. Siat a) pään ja kurkun silmämääräinen tarkastus; alaleuan imusolmukkeet (Lnn. mandibulares) on viillettävä ja tutkittava. Suu, nielu ja kieli on tarkastettava silmämääräisesti. Tonsillat on poistettava; b) keuhkojen, henkitorven ja ruokatorven silmämääräinen tarkastus; keuhkojen sekä keuhkotyven ja välikarsinan imusolmukkeiden tunnustelu (Lnn. bifurcationes, eparteriales ja mediastinales). Henkitorvi ja keuhkoputkien päähaarat on avattava pituussuunnassa ja keuhkot viillettävä niiden alimmassa kolmanneksessa kohtisuoraan keuhkoputkiin nähden; nämä viillot eivät kuitenkaan ole tarpeen, jos keuhkoja ei käytetä ihmisravinnoksi; c) sydänpussin ja sydämen silmämääräinen tarkastus, kun sydän on viilletty pituussuunnassa siten, että viilto avaa kammiot ja läpäisee kammioiden väliseinän; d) pallean silmämääräinen tarkastus; e) maksaportin ja haiman imusolmukkeiden (Lnn. portales) sekä maksan silmämääräinen tarkastus; maksan ja sen imusolmukkeiden tunnustelu; f) ruuansulatuskanavan, suoliliepeen sekä mahaimusolmukkeiden ja suoliliepeen imusolmukkeiden (Lnn. gastrici, mesenterici, craniales ja caudales) silmämääräinen tarkastus, mahaimusolmukkeiden ja suoliliepeen imusolmukkeiden tunnustelu ja tarvittaessa niiden viiltäminen; g) pernan silmämääräinen tarkastus ja tunnustelu; h) munuaisten silmämääräinen tarkastus; tarvittaessa munuaisten ja munuaisimusolmukkeiden (Lnn. renales) viiltäminen; i) keuhkopussin ja vatsakalvon silmämääräinen tarkastus; j) sukuelinten silmämääräinen tarkastus; k) utareiden ja utareimusolmukkeiden (Lnn. supramammarii) silmämääräinen tarkastus; emakoiden utareimusolmukkeiden viiltäminen; l) nuorten eläinten navan alueen ja nivelten silmämääräinen tarkastus ja tunnustelu; jos on aihetta epäilyyn, navan alue on viillettävä ja nivelet avattava. D. Lampaat ja vuohet a) pään silmämääräinen tarkastus nylkemisen jälkeen, ja jos on aihetta epäilyyn, kurkun ja kielen sekä nieluntakaisten ja korvasylkirauhasten imusolmukkeiden tutkiminen. Nämä tutkimukset eivät ole tarpeen, jos toimivaltainen viranomainen takaa, että päätä - mukaan lukien kieli ja aivot - ei käytetä ihmisravinnoksi, sanotun kuitenkaan rajoittamatta eläinten terveyttä koskevien edellytysten soveltamista; b) keuhkojen, henkitorven ja ruokatorven silmämääräinen tarkastus; keuhkojen sekä keuhkotyven ja välikarsinan imusolmukkeiden (Lnn. bifurcationes, eparteriales ja mediastinales) tunnustelu; nämä elimet ja imusolmukkeet on viillettävä ja tutkittava, jos on aihetta epäilyyn; c) sydänpussin ja sydämen silmämääräinen tarkastus; sydän on viillettävä ja tutkittava, jos on aihetta epäilyyn; d) pallean silmämääräinen tarkastus; e) maksaportin ja haiman imusolmukkeiden (Lnn. portales) sekä maksan silmämääräinen tarkastus; maksan ja sen imusolmukkeiden tunnustelu, maksan alaosan viiltäminen sappitiehyiden tutkimusta varten; f) ruuansulatuskanavan, suoliliepeen sekä mahaimusolmukkeiden ja suoliliepeen imusolmukkeiden (Lnn. gastrici, mesenterici, craniales ja caudales) silmämääräinen tarkastus; g) pernan silmämääräinen tarkastus ja tunnustelu; h) munuaisten silmämääräinen tarkastus; tarvittaessa munuaisten ja munuaisimusolmukkeiden (Lnn. renales) viiltäminen; i) keuhkopussin ja vatsakalvon silmämääräinen tarkastus; j) sukuelinten silmämääräinen tarkastus; k) utareiden ja sen imusolmukkeiden silmämääräinen tarkastus; l) nuorten eläinten navan alueen ja nivelten silmämääräinen tarkastus ja tunnustelu; navan alue on viillettävä ja nivelet avattava, jos on aihetta epäilyyn. E. Kotieläiminä pidettävät kavioeläimet a) pään silmämääräinen tarkastus ja kielen irrottamisen jälkeen kurkun silmämääräinen tarkastus; nieluntakaisten, alaleuan ja korvasylkirauhasen imusolmukkeiden (Lnn. retropharyngiales, mandibulares ja parotidei) tunnustelu ja tarvittaessa viiltäminen. Suun ja nielun yksityiskohtaista tarkastusta varten aiemmin irrotettu kieli on tarkastettava silmämääräisesti ja tunnusteltava. Tonsillat on poistettava; b) keuhkojen, henkitorven ja ruokatorven silmämääräinen tarkastus; keuhkojen tunnustelu. Keuhkotyven ja välikarsinan imusolmukkeet (Lnn. bifurcationes, eparteriales ja mediastinales) on tunnusteltava ja tarvittaessa viillettävä. Henkitorvi ja keuhkoputkien päähaarat on avattava pituussuunnassa ja keuhkot on viillettävä niiden alimmassa kolmanneksessa kohtisuoraan keuhkoputkiin nähden; nämä viillot eivät kuitenkaan ole tarpeen, jos keuhkoja ei saa käyttää ihmisravinnoksi; c) sydänpussin ja sydämen silmämääräinen tarkastus, kun sydän on viilletty pituussuunnassa siten, että viilto avaa kammiot ja läpäisee kammioiden väliseinän; d) pallean silmämääräinen tarkastus; e) maksaportin ja haiman imusolmukkeiden (Lnn. portales) sekä maksan silmämääräinen tarkastus; maksan ja sen imusolmukkeiden tunnustelu, tarvittaessa maksaportin ja haiman imusolmukkeiden sekä maksan viiltäminen; f) ruuansulatuskanavan, suoliliepeen sekä mahaimusolmukkeiden ja suoliliepeen imusolmukkeiden (Lnn. gastrici, mesenterici, craniales ja caudales) silmämääräinen tarkastus; tarvittaessa mahaimusolmukkeiden ja suoliliepeen imusolmukkeiden viiltäminen; g) pernan silmämääräinen tarkastus ja tunnustelu; h) munuaisten silmämääräinen tarkastus ja tunnustelu; tarvittaessa munuaisten ja munuaisimusolmukkeiden (Lnn. renales) viiltäminen; i) keuhkopussin ja vatsakalvon silmämääräinen tarkastus; j) orien ja tammojen sukuelinten silmämääräinen tarkastus; k) utareiden ja utareimusolmukkeiden (Lnn. supramammarii) silmämääräinen tarkastus ja tarvittaessa utareimusolmukkeiden viiltäminen; l) nuorten eläinten navan alueen ja nivelten silmämääräinen tarkastus ja tunnustelu; navan alue on viillettävä ja nivelet avattava, jos on aihetta epäilyyn; m) kimoväriset ja valkoiset hevoset on tutkittava melanoosin ja melanoomien varalta lapaluun ruston alapuolisten lavan lihasten ja imusolmukkeiden (Lnn. lymphonodi subrhomboidei) osalta irrottamalla lapa. Munuaiset on irrotettava ja avattava koko elimen läpäisevällä viillolla ja tutkittava. F. Jos on aihetta epäilyyn, virkaeläinlääkäri voi suorittaa eläinten asiaankuuluvien osien lisäleikkauksia ja -tarkastuksia, jotka ovat tarpeen lopullista taudinmääritystä varten." 5) liitteen VII luvun 41 kohdassa: a) korvataan A kohta seuraavasti: "A. Sikojen tutkimus matorakkuloiden (kystikerkoosin) varalta; tässä tutkimuksessa on tarkastettava suoraan näkyvissä olevat lihaspinnat, erityisesti reisilihaksisto, palleapilarit, kylkiluiden väliset lihakset, sydän, kieli ja kurkunpää sekä tarvittaessa rasvakudoksesta irrotetut vatsan seinä ja lannelihakset." b) poistetaan B kohta. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä huhtikuuta 1987. Jäsenvaltioiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä marraskuuta 1986. Neuvoston puolesta Puheenjohtaja M. JOPLING (1) EYVL N:o 121, 29.7.1964, s. 2012/64 (2) EYVL N:o L 362, 31.11.1985, s. 8